Dunavecse Város Önkormányzata Pénzügyi, Ügyrendi és Városgazdálkodási Bizottsága

248-8/2023.

JEGYZŐKÖNYV

Készült a bizottság 2023. október 25-én /14,45-14,55 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Tóth József képviselő, a bizottság elnökhelyettese, Aranyi János Gábor képviselő, a bizottság tagja (3 fő) 

Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Kovács Péter képviselő, Nagy Erzsébet jegyző, Ginál Róbert gazdálkodási csoportvezető, dr. Tarnai Kitti hatósági csoportvezető, Erdős Erika mb. óvodavezető (Százszorszép Óvoda) dr. Pándi Ottó intézményvezető (Dr. Kolozs Gergely Kistérségi Egészségügyi Centrum), Aranyi Ágota intézményvezető (Vikár Béla Könyvtár), Horváth-Gallai Eszter igazgató (Vikár Béla Művelődési Ház) 
Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2023. október 25-i testületi ülés elé kerülő alábbi napirendi pontokat tárgyalja meg és véleményezze a bizottság egy kiegészítéssel, II. 4. d) Javaslat a HÉSZ módosítására az M8-as gyorsforgalmi út meglévő szakasza mellett új ipari terület kijelölése. 
Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

92/2023. (X. 25.) P. Ü. V. Biz. normatív határozata

Napirend elfogadása

(2023. október 25.)











H a t á r o z a t

I. 3.       A mezőőri szolgálat munkájának értékelése

II. 4.d)   Javaslat a HÉSZ módosítására az M8-as gyorsforgalmi út meglévő  

                 szakasz mellett új ipari terület kijelölése
A napirendi pontok elfogadása után megkezdődött azok egyenkénti tárgyalása.

I. Napirend:

    3. A mezőőri szolgálat munkájának értékelése

        Előterjesztő: Vörös Sándor polgármester

        Előterjesztésért felelős: Dunavecsei Mezőgazdasági Zrt. képviselője

                   Horváth Péter ügyvezető

                   Vörös Sándor polgármester

Molnár Gyula képviselő, a bizottság elnöke

Elkészítette a Dunavecsei Mezőgazdasági Zrt. és az önkormányzat is a mezőőri szolgálat munkájának értékeléséről a tájékoztatót. Le van benne írva a mezőőrök feladatai. Javaslom a tájékoztató elfogadását. 
Vörös Sándor polgármester úr

A gazdák részéről ugyanúgy működik az irányítás, mint eddig, a Dunavecsei Mezőgazdasági Zrt. és Gelencsér Pista bácsi irányítják a fiúkat. 

Tóth József képviselő, a bizottság elnökhelyettese
Nekem a tájékoztató hiányos, nincs benne, hogy hány illegális szeméttelepet derítettek fel, hány embert fogtak meg, hány embert szólítottak fel a közterületen lévő szemét és egyéb építési törmelék, hulladék tárolására a mezőőrök.
Vörös Sándor polgármester úr

Igaz, hogy jó pár évvel ezelőtt a tevékenységi körükbe bele lettek rakva ezek a feladatok, de az alapfeladatuk nem ez. Hanem a normatív igényléshez a jól meghatározott feladatok ellátása. 

Aranyi János Gábor képviselő, a bizottság tagja

Itt csakis azok a gazdák tudnák megmondani, akiké a terület, hogy van-e értelme a működésüknek. 

Tóth József képviselő, a bizottság elnökhelyettese

Erre sem látunk semmit, hogy hány terménytolvajt fogtak meg, illetve szólítottak fel. A Mezőgazdasági Zrt. leírja, hogy mit őriznek, erre miért nem vesznek fel éjjeliőrt?

Vörös Sándor polgármester úr

A Zrt. befizetése kiállja az egyik mezőőr bérét. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

93/2023. (X. 25.) P. Ü. V. Biz. hat,

A mezőőri szolgálat munkájának értékelése








             





H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta a mezőőri szolgálat munkájának értékeléséről szóló előterjesztést és azt elfogadásra javasolja. 
2./ Ezen határozatról értesül:

- Molnár Gyula képviselő a képviselő, a bizottság elnöke
II. Napirend:

     4. d) Javaslat a HÉSZ módosítására az M8-as 

              gyorsforgalmi út meglévő szakasza mellett új ipari terület kijelölése
              Előterjesztő: Vörös Sándor polgármester
              Előterjesztésért felelős: Rédeiné Bondor Klára tervező

Molnár Gyula képviselő, a bizottság elnöke

Befektetői csoport megkereste önkormányzatunkat azzal, hogy zöldmezős beruházásként megvalósuló építőanyag gyár céljára az M8-as gyorsforgalmi út mellett jelöljön ki mintegy 32,7 ha-os területet ipari területként. A terület megközelíthetősége jó, meglévő aszfaltozott útról megközelíthető és feltárható, meglévő iparterülethez közvetlenül csatlakozik. Az építőanyag gyár ide telepítését az is indokolja, hogy közel a dunai kikötő, így a nagy tömegű termék vízi úton is jól szállítható. A beruházás megvalósítása mintegy 300 új munkahelyet teremt, ezért a városnak alapvető érdeke az új gyár idetelepülése. A módosítással kérelmezett terület jelenleg érintett az országos borszőlő kataszterrel, ahol új beépítésre szánt területet az országos területrendezési terv értelmében nem lehet kijelölni. A borszőlő kataszterből való kivonást önkormányzatunk elindította, a hatóságok tájékoztatása szerint jó esély van arra, hogy a kivonást engedélyezzék. Kérdésem, hogyan lehet borszőlő kataszterbe a terület, amikor rég nincs már ott szőlő?

Vörös Sándor polgármester úr

Benne maradt a szabályozásban, de a mai nappal a hegyközség leírta, hogy ott nincs szőlő, így ki lehet vonni. 

Aranyi János Gábor képviselő, a bizottság tagja

Jó, hogy lesz gyárunk de kicsodák ők?

Vörös Sándor polgármester úr

Nem tudjuk. A Schneidert sem tudtuk korábban ebben az állapotban. A területeket előszerződéssel már mind felvásárolták. A teljes tervezési költség finanszírozója a P-DICTUS MAGISTER Kft. A kivonás addig nem történhet meg, amíg ezt el nem fogadjuk. Ha megtörténik, áprilisban megtudjuk a cég nevét. Addig is annyit tudunk, hogy a cég betonelemeket fog gyártani. Megkezdték a közművekkel kapcsolatos egyeztetést is, mert párhuzamosan már a tervezés is folyik. 
Aranyi János Gábor képviselő, a bizottság tagja

Csodálkozunk, hogy már csak külföldről tudunk gyümölcsöt behozni, nálunk már csak a zöldmezős beruházás valósul meg. A harmadik, hogy ez egy akkora terület, hogy ide bárki idejöhet. 

Tóth József képviselő, a bizottság elnökhelyettese

Ha akkumulátor gyár lenne, akkor ehhez semmi közünk nem lenne, mert kiemelt beruházásként jelölne meg a kormány és államosítaná a területet. 

Vörös Sándor polgármester úr

Ezt az anyagot a mai napon azért kell elfogadni, hogy fejlesztési övezetté minősítsük, elindulhasson a kivonási eljárás. Akik el akarják adni a területet pénzükhöz jussanak. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a HÉSZ módosításával kapcsolatos határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

94/2023. (X. 25.) P. Ü. V. Biz. hat,

Javaslat a HÉSZ módosítására az M8-as 

gyorsforgalmi út meglévő szakasza mellett új ipari terület kijelölése



             





H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta a HÉSZ módosítására az M8-as gyorsforgalmi út meglévő szakasz mellett új ipari terület kijelöléséről szóló határozati javaslatot és azt elfogadásra javasolja a képviselő-testület számára.
2./ Ezen határozatról értesül:

- Molnár Gyula képviselő a képviselő, a bizottság elnöke
Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 14,55-kor bezárta.

Kmft.


        Molnár Gyula


                                          Tóth József
                       Képviselő                                                                            Képviselő  

                a bizottság elnöke                                                                  a bizottság tagja

